**ΕΛΛΗΝΙΚΗ ΔΗΜΟΚΡΑΤΙΑ**



 **ΝΟΜΟΣ ΙΩΑΝΝΙΝΩΝ**

**ΔΗΜΟΣ: ΖΙΤΣΑΣ**

**Δ/ΝΣΗ:** Οικονομικών Υπηρεσιών

**Τμήμα:** Προϋπολογισμού, Λογιστηρίου &

Προμηθειών Δήμου Ζίτσας

**Πληροφορίες:** ΖώηςΓαλατάς

**Δ/νση:** Λεωφ. Πασσαρώνας 1 Ελεούσα, 04/06/2019

 **Έδρα:** Ελεούσα Αρ. Πρωτ.: 8636

**Τ.Κ :** 45 445, Ιωάννινα

**Τηλέφωνο:** 26533 60000, Eσωτ. 251,

26533 60051

**Fax:** 26510 62794

**e-mail:** zitsa@zitsa.gov.gr

**web site:** [**www.zitsa.gov.gr**](http://www.zitsa.gov.gr)

**ΠΕΡΙΛΗΨΗ ΤΗΣ ΔΙΑΚΗΡΥΞΗΣ**

**ΔΗΜΟΣΙΟΥ ΣΥΝΟΠΤΙΚΟΥ ΜΕΙΟΔΟΤΙΚΟΥ ΔΙΑΓΩΝΙΣΜΟΥ**

Ο Δήμος Ζίτσας προκηρύσσει ΔΗΜΟΣΙΟ **ΣΥΝΟΠΤΙΚΟ** Μειοδοτικό ΔΙΑΓΩΝΙΣΜΟ, με σφραγισμένες προσφορές για την **“Προμήθεια εξοπλισμού για την αναβάθμιση της Παιδικής Χαράς τ.κ. Βουνοπλαγιάς Δήμου Ζίτσας”**, με κριτήριο κατακύρωσης την πλέον συμφέρουσα από οικονομική άποψη προσφορά, μόνο βάσει, όπως περιγράφεται αναλυτικά στην Τεχνική Μελέτη 06/2019της Δ/νσης Τεχνικών Υπηρεσιών, Πολεοδομίας & Περιβάλλοντος του Δήμου Ζίτσας.

Η προϋπολογισθείσα δαπάνη των υπό προμήθεια ειδών ανέρχεται στο ποσό των **55.500,00 €,** συμπεριλαμβανομένου του Φ.Π.Α. 24%.

**Τόπος - Χρόνος Διενέργειας Διαγωνισμού**

Ο διαγωνισμός θα πραγματοποιηθεί στο Δημαρχιακό Κατάστημα Διεύθυνση: Λεωφόρος Πασσαρώνας 1, Ελεούσα, Ιωάννινα, Τ.Κ. 45 445, στις **17/06/2019 ημέρα Δευτέρα, ώρα 13:00 μ.μ.** (**ώρα λήξης παραλαβής των προσφορών),** ενώπιον της αρμόδιας για το διαγωνισμό επιτροπής.

Προσφορές που κατατίθενται μετά την παραπάνω ημερομηνία και ώρα είναι εκπρόθεσμες και επιστρέφονται.

**3.** **Δικαίωμα συμμετοχής στο διαγωνισμό έχουν** σύμφωνα με τις προϋποθέσεις της διακήρυξης:

Όλα τα φυσικά ή νομικά πρόσωπα ή ενώσεις αυτών που δραστηριοποιούνται επαγγελματικά στο αντικείμενο της παρούσης και που είναι εγκατεστημένα σε:

α) σε κράτος-μέλος της Ένωσης,

β) σε κράτος-μέλος του Ευρωπαϊκού Οικονομικού Χώρου (Ε.Ο.Χ.),

γ) σε τρίτες χώρες που έχουν υπογράψει και κυρώσει τη ΣΔΣ, στο βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4 και 5 και τις γενικές σημειώσεις του σχετικού με την Ένωση Προσαρτήματος I της ως άνω Συμφωνίας, καθώς και

δ) σε τρίτες χώρες που δεν εμπίπτουν στην περίπτωση γ΄ της παρούσας παραγράφου και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων.

Οι συμμετέχοντες στο διαγωνισμό, φυσικά ή νομικά πρόσωπα, δεν πρέπει να απασχολούν ούτε κατά το χρόνο κατάθεσης των προσφορών, ούτε καθ' όλη τη διάρκεια ισχύος της σύμβασης ανασφάλιστο προσωπικό.

Η **εγγύηση** συμμετοχής ορίζεται στο **2%** της προϋπολογισθείσας από την υπηρεσία δαπάνης για τα προσφερόμενα είδη, χωρίς το Φ.Π.Α., ισχύος μέχρι τουλάχιστον για **εκατόν πενήντα (150)** ημερολογιακέςημέρες, προσμετρούμενες από την επομένη της ημέρας διενέργειας του διαγωνισμού.

Η «Εγγύηση συμμετοχής», 2% της εκτιμώμενης αξίας της σύμβασης εκτός ΦΠΑ, με ανάλογη στρογγυλοποίηση, στην παρούσα ανέρχεται στο ποσό των **οχτακοσίων ενενήντα πέντε ευρώ και δεκαέξι λεπτών ( 895,16 €).**

Θα συνταχθεί στην Ελληνική γλώσσα και θα εκδοθεί από πιστωτικό ίδρυμα ή άλλο νομικό πρόσωπο που έχει κατά νόμο το δικαίωμα αυτό και λειτουργεί νόμιμα στην Ελλάδα.

Αντίγραφα της Διακήρυξης Τεύχος, Τεχνικών Δεδομένων, καθώς και για τυχόν διευκρινίσεις ή περισσότερες πληροφορίες σχετικά με τον διαγωνισμό θα δίνονται από τη Δ/νση: Οικονομικών Υπηρεσιών, Τμήμα: Προϋπολογισμού, Λογιστηρίου & Προμηθειών Δήμου Ζίτσας, Δ/νση: Λεωφ. Πασσαρώνας 1, Ελεούσα, αρμόδιος υπάλληλος: ΖώηςΓαλατάς, τηλ. 26533-60051 Fax: 26510 62794 κατά τις εργάσιμες ημέρες και ώρες.

Περίληψη της διακήρυξης δημοσιεύεται στη ΔΙΑΥΓΕΙΑ, επίσης το τεύχος της διακήρυξης αναρτάται στο ΚΗΜΔΗΣ, στο δικτυακό τόπο του Δήμου Ζίτσας στη διεύθυνση [www.zitsa.gov.gr](http://www.zitsa.gov.gr)[, ενώ περίληψη της διακήρυξης θα δημοσιευθεί και σε μία ημερήσια τοπική εφημερίδα.](http://www.zitsa.gov.gr/)

**O ΔΗΜΑΡΧΟΣ**

**ΜΙΧΑΗΛ ΠΛΙΑΚΟΣ**